open-index/open-wikipedia-markdown huggingface dataset:
Bubba Gump Shrimp Company

**Bubba Gump Shrimp Company** on kala- ja äyriäisruokiin erikoistunut teemaravintolaketju. Idea ravintolaketjun perustamiseen tuli vuoden 1994 elokuvasta *[[Forrest Gump]]*. Heinäkuussa 2021 ketjulla oli 36 ravintolaa, joista 24 sijaitsi Yhdysvalloissa, kolme Meksikossa, kaksi Japanissa, kaksi Kiinassa, yksi Britanniassa, yksi Kanadassa, yksi Indonesiassa ja yksi Qatarissa.

Bubba Gump -ravintoloiden menu koostuu enimmäkseen katkarapuannoksista, mutta ravintolassa on tarjolla myös muita kala- ja rapuruokia sekä cajun-annoksia. Ravintolassa myydään myös *Forrest Gump* -fanituotteita ja ravintolan omaa fanituotteistoa. 

Viacomin tytäryhtiö, Viacom Consumer Products, avasi ensimmäisen Bubba Gump -ravintolan vuonna 1996 Montereyssä, Kaliforniassa. Vuodesta 2010 lähtien Bubba Gump Shrimp Company on ollut ravintolakonserni Landry's Restaurantsin tytäryritys.

## Lähteet

## Aiheesta muualla
August Wilhelm Stiernstedt

**August Wilhelm Stiernstedt** (1812–1880) oli ruotsalainen numismaatikko ja vuodesta 1855 valtionheraldikko. Hänen pääteoksensa oli *Sveriges ridderskaps och adels vapenbok*, joka ilmestyi 1857–1865. Sitä jatkoi C. A. Klingspor. Myöhemmin H. F. Antell osti Suomeen hänen suuren rahakokoelmansa.

## Lähteet
Erik von Stockenström

**Erik von Stockenström** (1703–1790) oli ruotsalainen valtaneuvos. Hän oli Jernkontoretin perustajia ja oli ensimmäisiä valtuutettuja. Hän kuului hattupuolueeseen ja vuodesta 1755 alkaen hän osallistui valtiopäiville. Hän pyrki saamaan sopimusta hattupuolueen ja hovin välille. Hän oli oikeuskansleri vuodesta 1758, ja valtaneuvoskunnan jäsen 1769–1772 sekä 1772–1789. Hänet aateloitiin 1751. Hän oli Turun akatemian kansleri 1771–1772.

## Lähteet
José Ramón Gurruchaga Ezama

**José Ramón Gurruchaga Ezama** (29. maaliskuuta 1931 Barakaldo, Espanja – 11. huhtikuuta 2017) oli Perussa toiminut roomalaiskatolinen piispa. Hänet vihittiin salesiaanien papiksi 11. helmikuuta 1961 ja nimitettiin Huarazin hiippakunnan johtoon 3. tammikuuta 1987. Piispaksi konsekroinnin suoritti 28. helmikuuta Luigi Dossena, jota avustivat Manuel Prado Perez-Rosas ja Emilio Vallebuona Merea.

14. joulukuuta 1996 Gurruchaga Ezama sai nimityksen Lurínin piispaksi, jona hän toimi, kunnes jäi eläkkeelle 17. kesäkuuta 2006.

## Lähteet
The Groundhogs

**The Groundhogs** on brittiläinen rock-yhtye, joka perustettiin vuonna 1963. Yhtye on vaikuttanut 6 vuosikymmenellä, mutta oli aktiivisimillaan 1960-luvulla.

## Jäsenet
### Nykyiset
* Tony McPhee - kitara, laulu  (1963-1974, 1976, 1982-2004, 2007-) 
* Dave Anderson - basso  (1987-1988, 2001-2003, 2007-) 
* Joanna Deacon - laulu  (2001-2003, 2011-) 
* Carl Stokes - rummut  (2011-) 

### Entiset

* Peter Cruickshankin - basso  (1963-1974, 2003-2004) 
* Dave Boorman - rummut  (1963-1965) 
* Bob Hall - koskettimet  (1963-1965) 
* John Cruickshankin - huuliharppu, laulu  (1963-1964) 
* Ken Pustelnik - rummut  (1965-1972, 2003-2004) 
* Tom Parker - koskettimet  (1965) 
* Steve Rye - huuliharppu  (1969, kuoli 1992) 
* Clive Brooks - rummut  (1972-1974) 
* Dave Thompson - basso  (1972) 

* Mick Cook - rummut  (1976 kuollut) 
* Martin Kent - basso  (1976) 
* Dave Wellbelove - kitara  (1976) 
* Rick Adams - kitara  (1976) 
* Alan Kala - basso  (1982-1994) 
* Wilgar Campbell - rummut  (1982-1984; kuoli 1989) 
* "Mighty" Joe Young - kitara  (1982-1983) 
* Mick Kirkton - rummut  (1984-1989) 

* Mick Jones - rummut  (1989-1994, 2000-2003, 2009-2011) 
* Jon Camp - basso  (1989, 2001) 
* Eric Chipulina - basso, live;kitara  (1994-1996, 1996-2000) 
* Pete Correa - rummut  (1994-1996, 1996-2000) 
* Pete Chymon - basso  (1996) 
* Dale Iviss - rummut  (1996) 
* Brian Jones - basso  (2000-2001) 
* Marco Anderson - rummut  (2007-2009) 

## Diskografia
### Albumit

**The Groundhogs**:
**Scratching the Surface* (1968)
**The Groundhogs with [[John Lee Hooker]] and [[John Mayall]]* (1968)
**Blues Obituary* (1969)
**Thank Christ for the Bomb* (1970) 
**Split* (971) 
**Who Will Save the World? The Mighty Groundhogs* (1972) 
**[[Hogwash (album)|Hogwash]]* (1972) 
**Solid* (1974)
**Crosscut Saw* (1976)
**Black Diamond* (1976)
**Hoggin' the Stage* (livealbumi) (1984)
**Razor's Edge* (1985)
**Moving Fast, Standing Still* (1986)
**Back Against the Wall* (1987)
**Extremely Live* (1988)
**Hogs on the Road* (live) (1988)
**Groundhog Night... Groundhog Live* (1993)
**Who Said Cherry Red* (1996)
**Live at Leeds 71* (live) (1998)
**Hogs in Wolf's Clothing* (1998)
**No Surrender - Razors Edge Tour 1985* (live) (1998)
**The Muddy Waters Song Book* (1999)
**UK Tour '76* (1999)
**Live at the Astoria* (2001)
**Live at the New York Club, Switzerland 1991* (2007)


**Tony McPhee and the Groundhogs**:
**No Surrender* (live) (1989)

**Tony McPhee** (soolo):
**The Two Sides Of T.S. McPhee (1973)
**Foolish Pride* (1993)
**Bleaching the Blues* (1997)

===DVD:t ja videot===
**Live At The Astoria* (1999) [Video]
**60/40 Split'' (2005) [DVD]
Luis Vallejos Santoni

**Luis Vallejos Santoni** (31. tammikuuta 1917 Callao – 8. kesäkuuta 1982) oli perulainen roomalaiskatolinen arkkipiispa. Hänet vihittiin papiksi 21. joulukuuta 1957 ja nimitettiin Callaon hiippakunnan johtoon 20. syyskuuta 1971. Piispaksi konsekroinnin suoritti 21. marraskuuta Juan Landázuri Ricketts, jota avustivat Eduardo Picher Peña ja Lorenzo León Alvarado. 

Vallejos Santoni sai 14. tammikuuta 1975 nimityksen Cuzcon arkkipiispaksi, jonka virkaan hänet asetettiin saman vuoden maaliskuussa. Vallejos Santoni kuoli 65-vuotiaana virassa.

## Lähteet
William Axtin filmografia

**[[William Axt]]** (1888–1959) sävelsi musiikin yli 30-vuotisen elokuvasäveltäjänuransa aikana yli 200 elokuvaan. Axt liittyi Metro-Goldwyn-Mayeriin vuonna 1919. Hän oli aiemmin toiminut erilaisissa töissä, kuten avustavana kapellimestarina ja musiikkiohjaajana teatterissa. Seuraavassa luettelossa ovat kaikki Axtin elokuvasävellykset.

## Elokuvasävellykset
### 1920-luku

### 1930-luku

### 1940-luku

## Mukana säveltämässä tuotantomusiikkia

## Musiikin sovittajana

## Musiikkiohjaajana

## Musiikkisynkronointijana

## Säveltämät ja sanoittamat elokuvalaulut

## Lähteet
*
*
Juan Gualberto Guevara

**Juan Gualberto Guevara y de la Cuba** (12. heinäkuuta 1882 – 27. marraskuuta 1954) oli perulainen roomalaiskatolinen arkkipiispa ja yksi kirkon kardinaaleista. Hänet vihki papiksi Ismaele Puirredón 2. kesäkuuta 1906 Arequipan hiippakuntaan. Hänet nimitettiin Trujillon piispaksi 15. joulukuuta 1940, ja piispaksi konsekroinnin suoritti 2. maaliskuuta 1941 Fernando Cento, jota avustivat Felipe Santiago Hermosa y Sarmiento ja Domingo Juan Vargas.

Guevarasta tuli 23. toukokuuta 1943 Trujillon arkkipiispa, jona hän toimi, kunnes sai 16. joulukuuta 1945 nimityksen Liman arkkipiispaksi. Hänet ylennettiin kardinaaliksi 18. helmikuuta 1946, jolloin hänet nimitettiin Sant'Eusebion kardinaalipapiksi.

Guevara toimi toisen viran ohella myös Perun sotilaspiispana 13. tammikuuta 1945 saamastaan nimityksestä lähtien.

Guevaran vanhemmat olivat Simón Guevara ja Eulogia Cuba. Arequipassa suorittamiensa opintojen jälkeen Guevara sai tohtorinarvon kanonisessa oikeudessa Paavillisessa gregoriaanisessa yliopistossa 1922. Hän oli ensimmäinen perulainen kardinaali. Hän kuoli Limassa sydänkohtaukseen sairastettuaan syöpää, ja hänet haudattiin Liman tuomiokirkkoon.

## Lähteet
Erkki Pälli

**Erkki Kauko Kalevi Pälli** (5. heinäkuuta 1935 Helsinki – 3. syyskuuta 2018 Vantaa) oli suomalainen äänilevytuottaja, musiikki- ja radiotoimittaja sekä kirjailija. Hän työskenteli 1950-luvulta lähtien useissa eri äänilevy-yhtiöissä, sanoma- ja aikakauslehdissä sekä Yleisradiossa.

Erkki Pälli syntyi Helsingissä, ja kasvoi Kallion kaupunginosassa. Nelivuotias Pälli lähetettiin vuoden 1940 alussa siskoineen sotalapseksi Ruotsiin, jossa hän asui aina jatkosodan loppuun asti.

Pälli aloitti musiikkilevybisneksessä vuonna 1956 ryhtyessään työskentelemään Hagströmin musiikkikaupassa. Hän työskenteli myöhemmin myös Akkuteollisuus ry:ssä, Scandia-Musiikilla sekä Musiikki-Fazerilla.

1960-luvulla Pälli toimi lyhytikäiseksi jääneen *[[Iskelmä (lehti, 1960-luku)|Iskelmä]]*-lehden toimitussihteerinä sekä myöhemmin ''Rytmi''-lehden toimittajana. Hän oli myös eri levy-yhtiöiden palveluksessa ja kirjoitti muun muassa kansitekstejä lukuisiin musiikkialbumeihin. Pälli toimi myös musiikkituottajana, 1970-luvun alussa hän tuotti kolme Vesa-Matti Loirin soololevyä. Pälli kirjoitti artikkeleita viihdealalta vuosien varrella muun muassa *[[Helsingin Sanomat|Helsingin Sanomiin]]*, *[[Ilta-Sanomat|Ilta-Sanomiin]]*, *[[Hymy (lehti)|Hymyyn]]* sekä lukuisiin muihin suomalaisiin lehtiin.

Pälli aloitti Yleisradiossa vuonna 1989 Ylen aikaisen toimittajana ja juontajana. Hänet muistetaan varsinkin suorasukaisesta tyylistään sekä erilaisista kommelluksistaan lähetyksissä. Hän jäi Yleisradiosta eläkkeelle vuonna 1998.

Vuonna 1999 Pälli julkaisi muistelmansa nimeltä *Riemutoimittaja kuuluisuuksien kintereillä*. 2000-luvulla Pälli laati useita suomalaisten musiikintekijöiden elämäkertoja Populaarimusiikin museolle. Hänelle myönnettiin suomalaisen radio- ja TV-viihteen seuran Studio Kympin elämäntyöpalkinto vuonna 2010.

Pälli ilmoitti maaliskuussa 2018 sairastuneensa parantumattomaan maksasyöpään. Hän hyvästeli ystävänsä 23. elokuuta julkaisemassaan Facebook-päivityksessä, jossa kertoi olevansa viimeistä kertaa kotonaan. Pälli kuoli 3. syyskuuta Vantaalla.

## Teokset
**Musavisa* (1986)
**Riemutoimittaja kuuluisuuksien kintereillä* (1999)

## Lähteet
Rainforest Cafe

**Rainforest Cafe** on ravintolaketju sademetsäteemalla.  Syyskuussa 2010 oli toiminnassa maailmanlaajuisesti 30 Rainforest Cafe -ravintolaa kuudessa eri maassa. Ravintoloista 24 sijaitsee Yhdysvalloissa, yksi Tokiossa, yksi Lontoossa, yksi Pariisissa sekä yksi ravintola Dubaissa. Rainforest Cafe on ollut vuodesta 2000 ravintolakonserni Landry's Restaurantsin tytäryritys
Baseballin Euroopan-mestaruuskilpailut 1958

**Baseballin Euroopan mestaruuskilpailut 1958** pelattiin Alankomaissa heinäkuussa. Turnaukseen osallistui kuusi joukkuetta. Alankomaat joutui alkuotteluissaan tiukoille Saksan ja Italian kanssa voittaen molemmat vasta jatkovuoropareissa. Finaalissa Italia kaatui jo hieman helpommin 5-2.

## Ottelut

## Lopulliset sijoitukset

**Euroopan mestari  1958**
 **Alankomaat**
3. mestaruus

## Lähteet

* the-sports.org/baseball

### Viitteet
Earl of Sandwich

**Earl of Sandwich** on yhdysvaltalainen kansainvälinen pikaruokaketju, joka on erikoistunut voileipiin. Ensimmäinen Earl of Sandwich -ravintola perustettiin Orlandoon, Floridaan vuonna 2004.  Perustajina olivat brittiläinen John Montagu, yhdestoista Sandwichin jaarli, hänen poikansa Orlando Montagu sekä liikemies Robert Earl, joka on myös Planet Hollywood -ravintolaketjun perustaja.

Chipotle chicken avocado sandwich from Earl of Sandwich.jpg|Earl of Sandwichin chipotle-avokadoleipä

## Aiheesta muualla
Östman

**Östman** on muun muassa seuraavien henkilöiden sukunimi:

* Adina Östman (1895–1972), suomenruotsalainen uskonnollinen kirjailija
* Arnold Östman (1939–2023), ruotsalainen kapellimestari
* Gösta Östman, suomalainen jalkapalloilija
* Kim Östman (s. 1978), suomalainen tutkija ja tietokirjailija
* Oskar Östman (1886–1960), suomalainen insinööri ja Tikkakoski Oy.n toimitusjohtaja
* Peter Östman (s. 1961), suomalainen poliitikko (kristillisdemokraatit)
* Richard Östman (s. 1992), suomalainen korkeushyppääjä
* Thyra von Beetzen-Östman (1872–1954), ruotsalaissyntyinen naisasianainen ja ihmisoikeusaktivisti.
Action Comics No. 1

**Action Comics No. 1** (kesäkuu 1938) on sarjakuvalehti *[[Action Comics]]in* ensimmäinen numero. Siinä esiintyy ensi kertaa monia sarjakuvasankareita, näistä tunnetuimpana Jerry Siegelin ja Joe Shusterin Teräsmies. Lehti on kaikkien aikojen arvokkain sarjakuvalehden numero: vuonna 2011 siitä maksettiin nettihuutokaupassa ennätysmäiset 2,16 miljoonaa dollaria.

## Sisältö

*Action Comics* No. 1 sisältää 11 eri tarinaa:

* "Superman" (s. 1–13), tekijät Siegel ja Shuster.
* "Chuck Dawson" (s. 14–19), tekijä H. Fleming.
* "Zatara Master Magician" (s. 20–31), tekijä Fred Guardineer.
* "South Sea Strategy" (teksti, s. 32–33), tekijä Captain Frank Thomas.
* "Sticky-Mitt Stimson" (s. 34–37), tekijä Alger.
* "The Adventures of Marco Polo" (s. 38–41), tekijä Sven Elven.
* "'Pep' Morgan" (s. 42–45), tekijä Fred Guardineer.
* "Scooby the Five Star Reporter" (s. 46–51), tekijä Will Ely.
* "Tex Thompson" (s. 52–63), tekijä Bernard Baily.
* "Stardust" (s. 64), tekijä "The Star-Gazer".
* "Odds 'N Ends" (takakannen sisällä), tekijä "Moldoff" (Sheldon Moldoff).

## Julkaisu

DC Comicsin edeltäjä National Allied Publications julkaisi lehden 18. huhtikuuta 1938 (kannen päiväys kesäkuu 1938). Lehteä pidetään ensimmäisenä varsinaisena supersankarisarjakuvalehtenä ja vaikka *Action Comics* nykyisin onkin Teräsmiehen kuukausittainen lehti, No. 1 oli kuten monet varhaiset sarjakuvalehdet, kokoelma.

## Lähteet
Monsterit-yliopisto

**Monsterit-yliopisto** (*Monsters University*) on vuonna 2013 ensi-iltansa saanut Dan Scanlonin ohjaama 3D-animaatioelokuva. Se on esiosa vuoden 2001 elokuvalle *[[Monsterit Oy]]* ja perustuu aikaan ennen kuin Masi ja Tare pääsivät Monsterit Oy:hyn. 

## Äänirooleissa

## Lähteet

## Aiheesta muualla
* Virallinen sivusto 
* 
* ''Monsterit-yliopisto'' Box Office Majossa 
* ''Monsterit-yliopisto'' Rotten Tomatoesissa 
* ''Monsterit-yliopisto'' Metacriticissä
Italian ympäriajo 2013

**Italian ympäriajo 2013** oli järjestyksessään 96. maantiepyöräilyn Italian ympäriajo. Se alkoi Napolista 4. toukokuuta ja päättyi Bresciaan 26. toukokuuta 2013. Reitin kokonaispituus oli 3&nbsp;405 kilometriä. Etapeista seitsemän päättyi vuorinousuun. Lisäksi ohjelmassa oli 17,4 kilometrin joukkueaika-ajo, 55,5 kilometrin henkilökohtainen aika-ajo ja 19,4 kilometrin mäkiaika-ajo.

Vincenzo Nibali voitti kilpailun 4 minuutin 43 sekunnin erolla Rigoberto Uraniin, Cadel Evans sijoittui kolmanneksi. Pistekilpailun voitti Mark Cavendish, mäkikirikilpailun Stefano Pirazzi, nuorten kilpailun Carlos Betancur, joukkuekilpailun Team Sky ja "super team" -joukkuekilpailun Team Movistar.

## Lopputulokset
Lähde: Cyclingnews

### Kokonaiskilpailu

### Pistekilpailu

### Mäkikirikilpailu

### Nuorten kilpailu

### Trofeo Fast Team

### Trofeo Super Team

## Joukkueet ja ajajat
*Kilpailussa olivat mukana seuraavat joukkueet:
*UCI Pro -joukkueet: Ag2r-La Mondiale, Argos-Shimano, Astana Team, Blanco Pro Cycling Team, BMC Racing Team, Cannondale Pro Cycling Team, Euskaltel-Euskadi, FDJ, Garmin-Sharp, Katjuša, Lampre-Merida, Lotto-Belisol, Team Movistar, Omega Pharma-Quick Step, Orica-GreenEDGE, RadioShack-Leopard, Team Saxo Bank, Team Sky, Vacansoleil-DCM
*UCI Continental Circuits -joukkueet: Androni Giocattoli - Venezuela, Bardiani Valvole - CSF Inox, Colombia, Vini Fantini - Selle Italia

*Kilpailun ennakkosuosikkeihin kuuluivat muun muassa Cadel Evans, Robert Gesink, Ryder Hesjedal, Vincenzo Nibali, Michele Scarponi ja Bradley Wiggins.

## Etapit

## Kilpailujen kehittyminen
Lähde: Gazzetta.it

## Lähteet

## Aiheesta muualla
Etelänruttojuuri

**Etelänruttojuuri** (*Petasites hybridus*) on asterikasvien heimoon ja ruttojuurten sukuun kuuluva kasvilaji, joka kasvaa alun perin viljelykarkulaisena Etelä-Suomessa. Sitä kasvatetaan myös perennana, ja se on tuotu Suomeen alkuaan rohdoskasviksi. Etelänruttojuuri on tullut Pohjolaan luostarien munkkien mukana. Sitä on käytetty nimensä mukaisesti keskiaikana haavoja parantavana, mutta ennen kaikkea ruttolääkkeenä. Harvinainen etelänruttojuuri luokitellaan Suomessa vieraslajiksi. 

## Ulkonäkö ja koko
Etelänruttojuuri on monivuotinen, juurakollinen ruohokasvi, jonka kasvukorkeus on 15–40 senttimetriä. Punaruskea-sinipunainen varsi on etenkin latvasta karvainen. Kasvin lehdet ovat laakeita, kookkaita ja pitkäruotisia; suvun tieteellinen nimi (*Petasites*) tuleekin kreikan kielen sanasta "petasos", joka tarkoittaa leveälieristä hattua. Jopa 50–70 senttimetriä leveä lehtilapa on herttatyvinen, kulmikas, tylppähampainen, alta tiheäkarvainen ja päältä kaljuuntuva; tyviliuskat ovat pyöreäkärkisiä.

Etelänruttojuuri kukkii varhain keväällä, joskus jo maalis–huhtikuussa, mutta tavallisimmin kesäkuuhun asti. Se on kaksikotinen eli sen hede- ja emikukat ovat eri kasveissa. Suomessa emikasvit ovat kuitenkin hyvin harvinaisia. Kukinto on 15–50 kukasta koostuva punertava mykerö. Kussakin kukassa on joko viisi hedettä tai yksi kaksiluottinen emi. Hedelmä on kellanruskea pähkylä, jonka päässä on hapsihaivenia; Suomessa hedelmää ei kuitenkaan muodostu ja kasvi lisääntyy suvuttomasti.

## Elinympäristö
Etelänruttojuuri kasvaa ojanvarsilla, järvenrannoilla, pellon- ja tienpientareilla, metsänlaiteilla, pihoilla, puistoissa ja joutomailla. Se viihtyy mangaanipitoisessa maassa.

## Käyttö
Etelänruttojuuren juurta ja tuoreita lehtiä voi käyttää rohdoksena. Ruttojuurelle tyypillisiä yhdisteitä ovat seksviterpeenialkoholeihin luettavat petasinolit, petasiini, isopetasiini, fukinoni ja furanopetasiini. Petasiinilla ja isopetasiinilla väitetään olevan kouristuksia laukaiseva vaikutus, ja kasvia on käytetty kouristuskipua lievittävänä, maksan ja mahan toimintahäiriöissä, suoliston vaivoissa sekä kuukautiskivuissa.

Ruttojuuren rohdoksilla on arveltu olevan hidastava vaikutus syöpäkasvainten kasvussa Sen epäillään johtuvan kasvin, etenkin lehtien, suuresta mangaanipitoisuudesta. Kasvi onkin mangaaninsuosija ja mangaanin puutteen ravinnossa arvellaan edistävän syöpiä.

Kasvi sisältää myös maksamyrkyiksi luettavia senekioniineja, jotka ovat myös muta- ja teratogeenisia.  Siksi kasvia ei tule itse kerätä rohdostuotteeksi.

## Lähteet
* 
* Luontoportti: Etelänruttojuuri (''Petasites hybridus'')

### Viitteet

## Aiheesta muualla
* Yrttitarha: Etelänruttojuuri (''Petasites hybridus'')
* ITIS: ''Petasites hybridus'' 
* United States Department of Agriculture (USDA): ''Petasites hybridus''
Attack

**Attack** tarkoittaa seuraavia asioita:

**[[Attack (30 Seconds to Marsin kappale)|Attack]]*, 30 Seconds to Marsin kappale
**[[Attack!!]]*, Yngwie J. Malmstenin levy
*Attack Attack!, yhdysvaltalainen metal-yhtye
*Attack Force, Michael Keuschin ohjaama elokuva vuodelta 2006
*Attack on Pearl Harbor, elokuva
*Attack of the Killer B's, Anthraxin kokoelmalevy

;Britannian kuninkaallinen laivasto
* HMS Attack (1794), Conquest-luokan 12-tykkinen tykkipriki
* HMS Attack (1804), Archer-luokan tykkipriki
* HMS Attack (1911), Acheron-luokan hävittäjä
* HMS Attack (tukikohta), Rannikkojoukkojen tukikohta Portlandissa
Stoppage in transitu

**Stoppage in transitu** eli *pysäyttämisoikeus, stoppausoikeus* on kaupankäynnin termi, joka tarkoittaa myyjän oikeutta estää tavaran luovutus ostajalle, jos tämä on osoittautunut maksukyvyttömäksi. Suomen laissa on säädöksiä asiasta kauppalaissa, konkurssilaissa ja merilaissa. Oikeutta voidaan käyttää niin että myyjä pitää tavaran hallussaan tai jos se on jo lähetetty, estää sen luovuttamisen ostajalle. Kauppalain 54 §:n mukaan myyjä menettää pysäyttämisoikeutensa sinä hetkenä, jolloin esineen hallinta on luovutettu.

## Lähteet

## Aiheesta muualla
* Lectric Law Library, Lectlaw: Stoppage in transitu  
*
Oscar Straus

**Oscar Straus**  (1870–1954) oli itävaltalainen säveltäjä, joka sävelsi operetteja, muun muassa *Valssiunelmia* (*Ein Walzertraum*) ja *Viimeinen valssi* (*Der letzte Walzer*). Hän sävelsi myös elokuvamusiikkia.

## Lähteet

## Aiheesta muualla
*
Johan Stråhlman

**Johan (Johannes Caroli) Stråhlman** (23. huhtikuuta 1749 Valkjärvi – 16. tammikuuta 1840 Valkjärvi) oli suomalainen kirkkoherra, opettaja ja kielentutkija.

## Henkilöhistoria
Stråhlmanin vanhemmat olivat Valkjärven kirkkoherra Karl Stråhlman (1719–1778) ja Katarina Susanna Allenius. Hän pääsi ylioppilaaksi Turussa 1767. Stråhlman vihittiin papiksi Viipurin hiippakunnassa 1780. Hänestä tuli teologian tohtori 1818.

Stråhlman oli Viipurin katedraalikoulun alikonrehtorina vuodesta 1769 ja konrehtorina vuodesta 1773. Valkjärven kirkkoherrana hän oli vuodesta 1780. Stråhlmanista tuli lääninrovasti 1796 ja vuonna 1803 hänet nimitettiin Viipurin tuomiorovastiksi ja tuomiokapitulin esimieheksi mutta hän ei ottanut tehtäviä vastaan, koska Viipurin kirkkoherraksi oli hänen sijastaan nimitetty toinen henkilö. Vuonna 1817 Stråhlman oli synodaaliväitöksen varapreeses pappeinkokouksessa Porvoossa.

Stråhlman laati saksaksi suomen kieliopin *Finniselle Sprachlehre* (1816), jonka hän julkaisi tekijänimellä Johan Strahlmann. Tästä kirjasta tšekkiläinen kirjailija Josef Holeček opetteli suomea, ennen kuin ryhtyi kääntämään *[[Kalevala]]a*.

Stråhlman oli naimisissa 1779–1833 Elisabet Tavastin (k. 1833) kanssa. Heidän poikiaan olivat Taipalsaaren kirkkoherra Karl Teodor Stråhlman (1782–1819), Säämingin kirkkoherra Johan Niklas Stråhlman (1784–1864), Venäjän siirtomaiden sotilasinsinöörijoukkojen kenraalimajuri Peter Emanuel Stråhlman (1794–1855), tie- ja vesikulkulaitosten ylihallituksen asessori, laamanni Adolf Eberhart Stråhlman (1809–1868) ja Valkjärven kappalainen Georg Ulrik Stråhlman (1800–1847).

## Teoksia
* *Finnische Sprachlehre für Finnen und Nicht-Finnen : mit Beziehung auf die Aehnlichkeit der finnischen Sprache mit der ungarischen, und einem Anhange von finnischen Idiotismen und Vergleichung der finnischen und ungarischen Etymologie, mit einem Auszuge in diesen Sprachen verwandter Wörter, verfasst von Johann Strahlmann*. St. Petersburg, bei M. C. Iversen 1816
* *Sorge-qwäde öfver doctorinnan fru Elisabeth Stråhlmans född Tavast, dödliga frånfälle, stäldt till deltagande slägtingar och wänner vid hennes begrafning å Walkjärvi prestegård, den 29 januarii 1834, af dess bedröfvade make Johan Stråhlman*. Anders Cederwaller, Wiborg 1834 (Teos digitoituna Doriassa)

## Lähteet

## Aiheesta muualla
*Johan Stråhlmanin elämäkerta Kansallisbiografiassa
Hiroyuki Kanai

**Hiroyuki Kanai** (1925–2012) oli japanilainen yritysjohtaja ja filatelisti. Hän seurasi isäänsä yli kymmenen osakalaisen yrityksen johtajana. David Feldmanin mukaan Kanai on yksi harvoista filatelisteista, josta on tullut legenda jo omana elinaikanaan. Vuonna 1991 hänelle myönnettiin Japanin keisarin kunniamerkki sinisellä nauhalla (*Ranju hōshō*). 

## Filatelistina
Kanai keräsi kaikkien aikojen parhaimpiin kuuluvia kokoelmia Mauritiuksen, New Brunswickin, Nova Scotian, Trinidadin ja Suomen postimerkeistä sekä kotimaansa Japanin klassisista merkeistä. Kanai aloitti postimerkkeilyn 5-vuotiaana ja jo 13-vuotiaana harrasti filateliaa vakavasti. Opiskellessaan yliopistossa hän perusti kaksi postimerkkeilykerhoa. Toisen maailmansodan jälkeen hän luopui koko maailman merkkien keräilystä ja keskittyi erityisesti Britannian siirtomaihin ja Japanin klassisiin merkkeihin. Hän myös tutki ja julkaisi artikkeleita keräämistään merkeistä. Kanai kirjoitti muun muassa yhden tärkeimmistä Mauritiuksen klassisen ajan filateliaa käsittelevistä kirjoista. Hän omisti ainoana keräilijänä viisi Mauritius Post Office -merkkiä samanaikaisesti.

Kanai myi Mauritius-kokoelmansa David Feldmanin huutokaupassa Zürichissä vuonna 1993. Hän kertoi syyksi haluavansa antaa muillekin keräilijöille mahdollisuuden omistaa Mauritiuksen kauniita postimerkkejä. Kanai saavutti kolmen eri maan kokoelmillaan Grand Prix -palkinnon. Ylpein hän oli Suomi-kokoelmastaan Helsingissä 1988 voittamastaan National Grand Prix -palkinnosta.

## Kirjoja
* 

## Lähteet

## Aiheesta muualla
* The Collections of Hiroyuki Kanai  (Paul Fraser Collectibles)
Wolfenstein: The New Order

**Wolfenstein: The New Order** on MachineGamesin *[[Wolfenstein (pelisarja)|Wolfenstein]]*-pelisarjaan kuuluva ensimmäisen persoonan ammuntapeli. Bethesda Softworks julkaisi pelin vuonna 2014 Microsoft Windowsille, PlayStation 3:lle, PlayStation 4:lle, Xbox 360:lle ja Xbox Onelle. Peli hyödyntää id Softwaren kehittämää id Tech 5 -pelimoottoria. Pelissä ei ole moninpeliä.

Peli sijoittuu 1960-luvulle vaihtoehtoiseen historiamaailmaan, jossa natsi-Saksa on voittanut toisen maailmansodan. Pelihahmona toimii William Blazkowicz, jonka tehtävä on käydä mahdottomalta tuntuvaan vastahyökkäykseen natsien koko maailmaa järisyttäviä voimia vastaan. Peli sijoittuu Eurooppaan ja pelaajan tulee soluttautua saksalaisten linnakkeisiin ja taistella vihollisia vastaan, jotta pelaajaa voisi päästä käsiksi ”superaseisiin” joita natsit ovat käyttäneet hallitakseen maata.

Toukokuussa 2015 Bethesda julkaisi pelille *[[Wolfenstein: The Old Blood]]* -nimisen irrallisen esiosan. Peli sijoittuu vaihtoehtoisessa historiamaailmassa vuoteen 1946. *The Old Blood* sijoittuu Wolfenstein-linnaan ja baijerilaiseen kylään.

## Juoni

Peli alkaa esinäytöksellä vuodesta 1946. Vaikka liittoutuneilla oli sodassa etulyöntiasema natsi-Saksaa vastaan, Saksa on päässyt niskan päälle, kiitos natsitiedemies Wilhelm ”Deathshead” Strassen (suom. Kuolemanpää) keksimien kehittyneiden sotakoneiden. Liittoutuneet tekevät viimeisen epätoivoisen hyökkäyksen Strassen linnaan. Mukana hyökkäyksessä on myös William ”B.J.” Blazkowicz. Hyökkäys epäonnistuu ja vain kourallinen sotilaita ja B.J. pääsevät karkuun. Paetessaan B.J. saa sirpaleesta päähän, ja hänen aivonsa vahingoittuvat. Hän ajautuu Puolaan, jossa hänet siirretään toipumaan psykiatriseen sairaalaan.

14 vuotta myöhemmin natsit hallitsevat maailmaa rautaisella kädellä. Kun natsit saapuvat sulkemaan mielisairaalan, omistajat protestoivat ja heidät tapetaan. Omistajien tytär Anya selviää B.J:n ansiosta, ja Anya selittää hänelle isovanhempiensa kanssa maailman tilanteesta. B.J. ja Anya lähtevät Berliiniin vapauttamaan vastarintaliikkeen vangittuja jäseniä, ja sitä kautta he päätyvät B.J:n vanhan ystävän, Caroline Beckerin, huostaan. Tästä alkaa B.J:n kampanja tuhota maailmaa hallitseva natsihallinto ja tehdä tilit selviksi Deathsheadin kanssa.

## Lähteet

## Aiheesta muualla
*
Kaarlo Ståhlberg (professori)

**Kaarlo Ståhlberg** (13. syyskuuta 1894 Helsinki – 2. elokuuta 1977) oli suomalainen tekniikan tutkija. 

Kaarlo Ståhlberg valmistui ylioppilaaksi 1912 ja valmisti diplomi-insinööriksi 1916. Sen jälkeen hän toimi Kymin ja Kuusankosken selluloosatehtaiden teknisissä johtotehtävissä aina vuoteen 1928. Sen jälken hän oli Veitsiluodon uuden sellulosatehtaan suunnittelu- ja rakentamistehtävissä. Hän toimi Veitsiluodon sahan ja selluloosatehtaan johtajana 1930–1932 ja sen pohjalle perustetun Veitsiluoto Oy:n selluloosatehtaan johtajana 1932–1946. Vuosina 1948–1962 hän oli Teknillisen korkeakoulun kemian koneopin professori. 

Kemissä ollessaan hän oli Kemin kaupunginvaltuuston jäsen vuosina 1931-1934.

Hänen isänsä oli presidentti K. J. Ståhlberg.

## Lähteet
Valkiajärvi (Kankaanpää, Niinisalo)

**Valkiajärvi**  on Satakunnassa Kankaanpäässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Jämijärven valuma-alueeseen. Valkiajärvi on osa Taulunojan valuma-aluetta.

Kankaanpäässä on toinenkin Valkiajärvi Hemiänkylällä.

## Maantietoa
Järven pituus on 1,7 kilometriä, leveys 1,3 kilometriä ja sen pinta-ala on 129 hehtaaria. Se sijaitsee Hämeenkankaan ja Pohjankankaan yhtymäkohdassa Kankaanpään Niinisalon varuskunnan itäpuolella. Järven länsi- ja pohjoisrantaan laskee vain muutama pikkuoja, mutta sen itärantaan, jossa on soita, laskee kymmenkunta suo-ojaa. Itäsrannalla sijaitsee myös järven laskuoja Tauluoja, joka laskee 3,7 kilometrin pituisena Kivijoen valuma-alueen alapäähän kohtaan, mistä alkaa Naurisjoen alue. Rantaviivan pituus on 5,8 kilometriä. Rannat ovat heikkapohjaista kangasmetsää tai taajama-aluetta, mutta itärannoilla rantaan rajautuu myös soita. Länsi- ja pohjoisrannat kuuluvat Puolustusvoimille.  Itärannalla on lähes 20 vapaa-ajan asuntoa tai muuta kiinteistöä. Niille johtaa tiet yhdystieltä 13225. Järven pohjoisrannalla on uimaranta ja etelärannalla on laavu.

## Luonto
Hämeenkangas ja Pohjankangas ovat merkittäviä pohjavesialueita. Valkiajärvi saa varmasti suuren osan vedestään pohjavesistä, sillä järvi lähes katkaisee harjujakson leveydellään. Näin leveä katkos yhtenäisessä harjujaksossa selitetään suuren kuolleen jään kappaleella, joka jäi hiekan alle puristukseen ja suli jääkauden jälkeen pois. Paikalle jäänyt painauma peittyi vedellä järveksi. Järven alla on todennäköisesti vielä kymmeniä metrejä hiekkaa.

## Historiaa
Valkiajärven kautta kulki vanha keskiaikainen maantie Kyrönkankaantie.

Niinisalon kasarmialuetta rakennettaessa vuosina 1934–1935 päätettiin johtaa kasarmialueen jätevedet sellaisinaan Valkiajärveen. Tämän seuraukset olivat nähtävissä varsin pian, ja keväällä 1937 lähetettiin järvestä vesinäytteet Puolustusvoimien Kemialliselle Koelaitokselle. Tilanne paheni seuraavina vuosina ja elokuussa 1939 uusien vesinäytteiden lähettämisen yhteydessä mainittiin, että todennäköisesti helteisen sään vaikutuksesta järven pinnalle oli muodostunut limakerros, joka peitti liki puolet järvestä ja kulkeutui tuulen mukana lauttana rannalta toiselle. Saman kuun lopulla mainittiin lisäksi, ettei järven vesi kelvannut enää pyykinpesuun ja pienten kalojen kuolleisuus oli huomattavasti lisääntynyt. Järven tilanne pysyi samankaltaisena 1950-luvulle saakka, jolloin varuskunnan jätevesihuolto järjestettiin uudelleen. Näillä toimenpiteillä järvi onnistuttiin pelastamaan. Varuskunnan jätevedenpuhdistamo rakennettiin vuosina 1965–1966.

## Lähteet

## Aiheesta muualla
*Suomen ympäristökeskuksen Järviwiki
* Puolustusvoimat: Niinisalon varuskunta
Valkiajärvi

**Valkiajärvi**-nimisiä järviä on Suomessa ympäristöhallinnon tietokannan mukaan 26 kappaletta. Vain neljä niistä on pinta-alaltaan yli neliökilometrin suuruisia.

Nimi voi tarkoittaa muun muassa seuraavia järviä:

*Valkiajärvi, järvi Ilomantsissa
*Valkiajärvi, järvi Kankaanpään Niinisalossa
*Valkiajärvi, järvi Kiteellä
*Valkiajärvi, järvi Puumalassa
*Valkiajärvi, järvi Seinäjoella
*Valkiajärvi, järvi Rovaniemellä
*Valkiajärvi, järvi Tampereen Pohtolassa
Santasport Lapin Urheiluopisto

**Santasport Lapin Urheiluopisto** on suomalainen, Rovaniemellä sijaitseva liikunnan ja vapaa-ajan keskus. Santasport on aloittanut toimintansa vuonna 1972 nimellä Lapin Urheiluopisto, ja se on vapaan sivistystyön oppilaitos ja valtakunnallinen liikunnan koulutuskeskus. Se on Suomen urheiluopistoista uusin ja osa Lapin Urheiluakatemiaa. Nykyään nimellä Santasport Lapin Urheiluopisto toimiva yritys tarjoaa lisäksi kattavasti eri liikunnan ja vapaa-ajan palveluita.

Urheiluopiston ovat suunnitelleet arkkitehdit Marjatta ja Martti Jaatinen.

## Tilat ja liikuntapaikat

Santasport Lapin Urheiluopiston tiloissa:
* urheiluhalli
* sauna- ja allasosasto
* kuntosali
* ryhmäliikuntatilat
* keilahalli
* majoitustilat (Sporthotel-huoneet, Kammi-huoneet ja apartment huoneistot)
* eri kokoisia kokoustiloja
* Lappset Funpark
* CrossFit -sali
* ravintolamaailma (Buusti, Puhti ja Leiripaikka)
 
Samassa pihapiirissä:
* jalkapallokenttä
* palloiluhalli Ounashalli
* jäähalli Lappi Areena
* Seikkailupuisto Huima

Keskuksen välittömässä läheisyydessä:
* Frisbeegolf-rata
* kattava pururata- ja hiihtolatuverkosto
* Ounasvaaran Hiihtokeskus
* Sky Hotel Ounasvaara

### Keilahalli

Santasportin keilahallissa on 12 rataa, hohtokeilausta sekä automaattinen pistelaskujärjestelmä. Keilahallin yhteydessä toimii Buusti Lounge & Deli, josta voi ostaa virvokkeita, välipaloja, keittolounaan, salaattiannoksia, burgereita sekä pientä purtavaa. Buustissa on A-oikeudet.

## Lähteet
*http://www.santasport.fi
### Viitteet

## Aiheesta muualla
*Virallinen kotisivu
*Lappi oppilaitokset
*Studentum Santasport Lapin Urheiluopisto
Lewis Stonen filmografia

**[[Lewis Stone]]** (1879–1953) näytteli yli 40-vuotisen näyttelijänuransa aikana yli 150 elokuvassa. Stone aloitti näyttelijänuransa 33-vuotiaana vuonna 1912 ja elokuvauransa vuonna 1914, joka kesti aina Stonen kuolemaan 1953 asti. Vuonna 1924 Stonesta tuli Metro-Goldwyn-Mayerin sopimusnäyttelijä. Stone oli ehdokkaana Oscar-palkinnon parhaasta miespääosasta vuonna 1930 draamaelokuvasta *[[Isänmaan ystävä]]* (1928). Seuraavassa luettelossa ovat kaikki hänen elokuva- ja teatteriesiintymisensä.

## Elokuvat

## Teatteri

## Lähteet
*
*
Otto Reinhold Strömfelt

**Otto Reinhold Strömfelt** (1649–1744) oli ruotsalainen virkamies ja tuomari. Hänestä tuli vuonna 1719 Västerbottenin läänin maaherra ja sen jälkeen Kopparbergin läänin maaherra. Hän oli vuonna 1721 Ruotsin valtuutettuna Uudenkaupungin rauhanneuvotteluissa. Vuonna 1723 hänestä tuli kamarikollegion presidentti, vuonna 1736 Svean hovioikeuden presidentti ja vuonna 1743 Turun hovioikeuden presidentti.

## Lähteet

Yhteenveto
Jitsi

**Jitsi** (bulgarian kielen sanasta *жици*) on ilmainen avoimen lähdekoodin pikaviestintä- ja videopuheluohjelma. Ohjelman kehitys aloitettiin Strasbourgin yliopistossa. Vuonna 2020 Jitsillä oli 10 miljoonaa kuukausittaista käyttäjää.

Vuonna 2018 8x8 hankki Jitsin Atlassianilta. Atlassian hankki Jitsin vuonna 2015 BlueJimpiltä.

## Ominaisuuksia
* Videopuhelut
* Kalenteri-integraatio Google-kalenteriin ja Microsoftin kalenteriin
* Puhelujen salaus (ZRTP)
* Pikaviestiliikenteen salaus OTR-protokollalla
* Puhelujen tallennus
* Puhelujen striimaaminen YouTubeen
* IPv6-tuki SIP- ja XMPP-protokollille
* H.264- ja VP8-videopuhelut
* Tuki SILK-, G.722-, Speex- ja Opus-äänikoodekeille
* Opus-äänikoodekilla suurin näytteenottotaajuus 48 kHz (fullband)
* Työpöydän jakaminen (desktop streaming/desktop sharing)
* Slack-sovellus

### Tuetut protokollat
Jitsi tukee useita protokollia ja pikaviestinverkkoja, kuten OTR, SIP, RTP, SRTP, ZRTP, XMPP (Jabber), ICQ, AIM ja Google Talk.
* MSNP (.NET Messenger Service (MSN, .NET, Live)
* OSCAR (AIM/ICQ/MobileMe)
* SIP/SIMPLE
* XMPP/Jingle (Google Talk, LJ Talk, Gizmo5, Facebook Chat)
* YMSG (YIM)

## Lähteet

## Aiheesta muualla

* Jitsin virallinen sivusto 
* Lähdekoodi GitHubissa
Kalle Lehtovuori

**Kalle Lehtovuori**  (vuoteen 1907 **Löfberg**, 4. maaliskuuta 1889 Hollola – 18. heinäkuuta 1956 Helsinki) oli suomalainen arkkitehti, joka suunnitteli erityisesti puolustusvoimien rakennuksia.
Lehtovuoren isä oli räätäli Anselm Löfberg ja äiti Maria Vilhelmiina o.s. Niplander. Hänen puolisonsa oli käsityönopettaja Emmi o.s. Seppälä. Hänen poikansa on valtiotieteiden maisteri Erkki Lehtovuori.

Lehtovuori valmistui ensin rakennusmestariksi teollisuuskoulun huonerakennusosastolta vuonna 1909. Hän sai arkkitehdin päästötodistuksen Polyteknisen Instituutin Technikum Strehlitzin huoneenrakennus- ja arkkitehtuuriosastolta Strehlitzissä Saksassa 30. toukokuuta 1913. Hän valmistui ylioppilaaksi Lahden yhteiskoulusta vuonna 1919 ja arkkitehdiksi teknillisestä korkeakoulusta vuonna 1924. Lehtovuori teki useita opintomatkoja Saksaan, Tanskaan, Norjaan ja Ruotsiin.

Pääasiallisen elämäntyönsä Lehtovuori suoritti Puolustusministeriön palveluksessa ja suunnitteli puolustusvoimille useita kasarmi- ja varikkorakennuksia. Niistä merkittävimpänä pidetään Niinisalon varuskunnan vuonna 1935 valmistunutta funkistyylistä lamellikasarmia sekä Kuopion ammuslataamon eli nykyisen Kuopion yliopiston geologian tutkimuslaitoksen rakennuksia vuodelta 1937. Puolustusministeriön rakennusosastolla (nykyään Puolustushallinnon rakennuslaitos) hänet nimitettiin vuonna 1949 osastopäälliköksi ja yliarkkitehdiksi, jossa asemassa hän toimi kuolemaansa saakka vuonna 1956.

## Töitä
* Jyväskylän sotilaspiirin teknillinen tykistövarikko
* Niinisalon varuskunnan kasarmi 1935
* Turun laivastoaseman torpedovarikko1935
* Kuopion ammuslataamo 1937
* Hyvinkään keskuskonepaja
* Rautatienkatu 18, ”Rajasen kulma”, Lahti
* Pohjoisranta 20, ”Kiholinna”, Helsinki

## Kunniamerkit
*Suomen Leijonan ritarikunnan 1. luokan ritarimerkki
*Suomen Leijonan ritarikunnan komentajamerkki

## Lähteet
Suojavaatetus

**Suojavaatetus** on vaatetusta, joka suojaa kemialliselta, mekaaniselta tai fysikaaliselta vaaralta tai haitalta. Suojavaatetus voi suojata esimerkiksi kuumuudelta, tulelta, kemikaaleilta, kylmältä tai sateelta. Sen tarkoitus voi olla myös lisätä näkyvyyttä.

Suojavaatestandardeja julkaisee Suomessa SFS. Euroopassa myytävien suojavaatteiden tulee olla EN-standardien mukaan hyväksyttyjä. Vain vähäiseltä vaaralta suojaavan suojavaatteen valmistaja tai maahantuoja voi itse CE-merkitä. Luokan II ja III mukaiset suojavaatteet pitää olla tyyppitarkastettu, jotta valmistaja tai maahantuoja saa myydä niitä tyyppitarkastettuna ja hyväksyttyinä henkilönsuojaimina. Suojavaatetuksesta pitää löytyä kiinteä merkintä, jossa on CE-merkintä ja vaatimusstandardin numero sekä sen tunnuskuva.

Suojavaatteiden standardit kuuluvat SFS-ICS-ryhmään 13.340.10. Suomen Standardisoimisliitto SFS ry:n SFS-käsikirja 166:een on koottu tiivistelmiä suojavaatteiden standardeista.

## Katso myös
* Suojakäsine

## Lähteet

## Aiheesta muualla

* 
* 
* 
*
Patrick S. Gilmore

**Patrick Sarsfield Gilmore** (25. joulukuuta 1829 Ballygar &ndash; 24. syyskuuta 1892 St. Louis) oli amerikanirlantilainen soittokunnanjohtaja ja säveltäjä. Hänen tunnetuimpia sävellyksiään ovat ”The Spirit of the North”, ”Freedom of the Old Plantation” ja ”When Johnny Comes Marching Home”.

## Elämä ja ura
Gilmore syntyi Ballygarissa, Galwayn kreivikunnassa Irlannissa, joka kuului tuolloin Ison-Britannian ja Irlannin yhdistyneeseen kuningaskuntaan. Hän muutti nuorena Athloneen ja soitti kornettia paikallisissa yhtyeissä. Hän sai orkesterinjohtaja Patrick Keatingilta opetusta trumpettiin ja klassiseen musiikkiin. 19-vuotiaana Gilmore muutti Yhdysvaltoihin ja asettui asumaan Bostoniin.

Gilmore johti Bostonissa paikallisia soittokuntia, muun muassa Boston Brigade Bandia ja Charlestown Bandia. Hän saavutti menestystä kornetinsoittajana ja pääsi vuonna 1853 soittamaan arvostettuun Salem Brigade Bandiin, jonka kokoonpanossa hän soitti muun muassa presidentti James Buchananin virkaanastujaisissa. Vuonna 1858 Gilmore perusti oman yhtyeensä, nimeltään Patrick Gilmore’s Band.

Sisällissodan sytyttyä Gilmore liitti yhtyeensä Massachusettsin 24. rykmentin soittokuntaan. Hänen tehtäväkseen annettiin kouluttaa massachusettslaisia soittokuntia. Pohjoisvaltioiden vallattua Louisianan Gilmoresta tehtiin osavaltion pääorkesterinjohtaja.

Sodan loputtua Gilmore järjesti Bostonissa musiikkifestivaalin rauhan kunniaksi. National Peace Jubilee -nimiseen tapahtumaan hankittiin 500-henkinen soittokunta ja 10&nbsp;000-henkinen kuoro, jota johti kapellimestari Ole Bull. Festivaalista tuli merkittävä tapahtuma Bostonissa, ja kolme vuotta myöhemmin Gilmore järjesti uuden rauhanfestivaalin nimeltä World Peace Jubilee. Yhtyeiden ja kuorojen kokoa kasvatettiin entisestään World Peace Jubileeta varten; muun muassa Giuseppe Verdin *[[Trubaduuri (Verdin ooppera)|Trubaduurin]]* alasinkuoroa esitti 20&nbsp;000 laulajaa, 2000 soittajan orkesteri ja 100 palomiestä takomassa oikeita alasimia.

1870-luvun lopulla Gilmore perusti New Yorkiin konserttitalon Gilmore’s Concert Garden, josta tuli myöhemmin ensimmäinen Madison Square Garden -nimeä kantanut areena.

1880-luvulta lähtien Gilmore johti New Yorkissa 22. rykmentin soittokuntaa ja kävi sen mukana kiertueilla ympäri Yhdysvaltoja. He soittivat vuosittain uudenvuodenaaton konsertin Times Squarella.

Patrick Gilmore kuoli sydänkohtaukseen syyskuussa 1892 St. Louisissa.

## Tuotanto

Gilmore sävelsi uransa aikana lukuisia lauluja ja marsseja, jotka usein julkaistiin salanimellä Louis Lambert. Hänen menestynein sävellyksensä oli ”When Johnny Comes Marching Home”, jonka hän sävelsi Gettysburgin taistelun jälkeen. ”The Everlasting Polka”, ”Freedom of the Old Plantation”, ”Good News From Home”, ”Music Fills My Soul with Sadness”, ”Seeing Nellie Home”, ”The Spirit of the North”, ”We Are Coming Father Abraham” sekä New Yorkin 22. rykmentin mukaan nimetty ”22nd Regiment March”.

Gilmore kirjoitti järjestämistään Bostonin rauhanfestivaaleista kirjan nimeltä *History of the Boston Peace Jubilee*, joka julkaistiin vuonna 1871.

## Lähteet

## Aiheesta muualla
Erik Vlček

**Erik Vlček** (s. 29. joulukuuta 1981 Komárno, Nitran alue) on slovakialainen meloja. Hän sai miesten 1&nbsp;000 metrin kajakkinelikossa pronssia vuoden 2004 kesäolympialaisissa Ateenassa sekä hopeaa vuoden 2008 kesäolympialaisissa Pekingissä ja 2016 Rio de Janeirossa. Kajakkinelikon 500 metrillä hän saavutti olympiapronssia 2021 Tokiossa. Lisäksi hän sijoittui kajakkinelikon 1000 metrillä neljänneksi vuoden 2000 kesäolympialaisissa Sydneyssä.

Vuoden 2012 kesäolympialaisissa Lontoossa Vlček sijoittui 1&nbsp;000 metrin kajakkikaksikossa 8. ja kajakkinelikossa 6. sijalle. Rion 2016 kajakkikaksikon 1&nbsp;000 metrillä hän oli kahdeksas.

Ratamelonnan maailmanmestaruuskilpailuissa Vlček on voittanut kymmenen kultamitalia (2002–2015) ja saanut lisäksi kolme hopeaa (2005, 2009, 2018) sekä viisi pronssia (2001–2019). Hän on voittanut yksitoista Euroopan-mestaruutta.

## Lähteet
Carl Gustaf Sundell

**Carl Gustaf Sundell** (1853–1924) oli suomalainen yritysjohtaja ja lahjoittaja. Hän sai kunnallisneuvoksen arvon 1924.

Sundellin isä oli laivuri ja hänen äitinsä oli kankuri, joka työllisti myös muita kutojia huolehtien näiden tuotteiden markkinoinnista. Sundell opiskeli Turun teknillisessä reaalikoulussa ja meni sitten työhön John Barker & Co:n tehtaalle. Hän oli tavallisena työläisenä ja sitten piirtäjänä ja nousi vähitellen apulaismestariksi. Vuonna 1872 hän lähti valtion apurahan turvin opiskelemaan Englantiin. Hän opiskeli siellä kehräämökoulussa ja työskenteli toistakymmentä vuotta englantilaisissa tekstiilitehtaissa yleten siellä kehräämön johtajaksi. Palattuaan Suomeen hän toimi ensin Barkerin teknillisenä johtajana 1889–1898 ja sitten vuonna 1898 perustetun Porin Puuvillan isännöitsijänä 1898–1919. Hän lahjoitti muun muassa Åbo akademille ja nimeään kantavalle kansakouluparantolalle huomattavan rahasumman.

## Lähteet
Mustahuppurastas

**Mustahuppurastas** (*Turdus olivater*) on rastaiden heimoon kuuluva eteläamerikkalainen varpuslintu.

## Levinneisyys
Mustahuppurastasta tavataan Kolumbiassa, Venezuelassa, Guyanassa, Surinamessa ja Brasiliassa. Lajin kannan kokoa ei tiedetä, mutta sitä on kuvattu yleiseksi ja se on luokiteltu elinvoimaiseksi.

## Lähteet
Trayon Bobb

**Trayon Bobb** (s. 5. marraskuuta 1993) on jalkapalloilija entisestä Ranskan Guyanasta. Suomessa hänen seuransa on kauden 2013 alusta Tornion Pallo-47.

Ennen Suomeen tuloaan helmikuussa 2013 Bobb on pelannut Karibian alueen Trinidad & Tobagossa Caledonia AIA:n joukkueessa, jonne hän siirtyi jo 16-vuotiaana. Hän osallistui maansa Guyanan maajoukkueeseen pelaten ensimmäisen maaottelunsa 24. marraskuuta 2011. Sen jälkeen hän on pelannut lukuisia maaotteluita mukaan lukien MM-karsintaotteluita. 
 
Huhtikuussa 2013 Bobb aloitti Kakkosen TP-47:ssä. Bobb pelasi menestyksekkäästi TP-47:ssä - ensin Suomen cupin peleissä kolme malaia ja heinäkuun loppuun mennessä Kakkosessa 12 pelissä kuusi maalia. Lisäksi hän kävi lainasopimuksella Rovaniemellä RoPS:ssa kolmessa pelissä. Heinäkuun lopulla TP-47 vuokrasi Bobbin Liettuaan FK Kruojan riveihin. 

## Lähteet

## Aiheesta muualla
* Footballdatabase: Trayon Bobb
* Soccerpunter: Trayon Bobb
Suoja-säätiö

**Suoja-säätiö** on Lahdessa vuonna 1961 perustettu säätiö. Säätiön taustalla on alun perin Viipurissa vuonna 1908 perustettu Viipurin Esikaupunkien Keskinäinen Paloapurengas, josta myöhemmin tuli Vakuutusyhtiö Suoja. Se siirtyi pois Viipurista ja myöhemmin monien vaiheiden kautta asettui Lahteen vuonna 1945. Vakuutusyhtiö Suojan vakuutuskanta yhdistettiin Keskinäinen Vakuutusyhtiö Kansaan, jonka jälkeen Suoja vakuutusyhtiönä lopetti toimintansa. Suoja-säätiön saamilla varoilla avustettiin alkuun vähävaraisia ja puutteessa eläviä henkilöitä. Myöhemmin sen tarkoitukseksi on tullut edistää "tieteellisiä, taiteellisia, sivistyksellisiä, kasvatuksellisia, sosiaalisia ja taloudellisia pyrintöjä sekä historiallisen perinteen tutkimista".

## Lähteet

## Aiheesta muualla
*Keskinäinen Vakuutusyhtiö Suoja 1908–1962 (doc)
Katajarastas

**Katajarastas** (*Turdus kessleri*) on rastaiden heimoon kuuluva varpuslintu.

## Levinneisyys
Katajarastasta esiintyy Kiinassa. Sen populaatiota ei ole arvioitu, mutta sitä pidetään yleisesti ottaen melko harvinaisena. Levinneisyysalueensa länsiosissa sitä on kuitenkin kuvattu paikoin paikallisesti yleiseksi. Laji on luokiteltu elinvoimaiseksi.

## Lähteet
Diatsoniumsuolat

**Diatsoniumsuolat** ovat orgaanisia yhdisteitä, jotka koostuvat diatsoniumionista RN2+ ja anionista X-, missä R on usein aromaattinen ryhmä. Diatsoniumsuolat ovat suhteellisesta epävakaudestaan huolimatta tärkeitä orgaanisen kemian lähtöaineita. 

## Ominaisuudet ja reaktiot
Alkyylidiatsoniumsuolat ovat erittäin epävakaita ja räjähtävät helposti eikä niitä voida eristää. Ne reagoivat nopeasti vapauttaen typpikaasua ja muodostaen planaarisen karbokationin. Syklopropeniumyylidiatsoniumsuolat ja aromaattiset diatsoniumsuolat ovat pysyvämpiä ja eristettävissä, mutta kuivina silti erittäin helposti reagoivia. Pysyvyys riippuu myös suolan anioniosasta. Stabiileimpia ovat kloridit, tetraklorosinkaatit, vetysulfaatit ja tetrafluoroboraatit. Epävakaimpia ovat diatsoniumnitraatit, -perkloraatit ja -jodidit. Diatsoniumsuolojen liuokset ovat hieman kiinteitä yhdisteitä pysyvämpiä. Monet diatsoniumsuolat liukenevat veteen, mutta eräät kahtaisionina esiintyvät diatsoniumsuolat, kuten sulfaniilihaposta tai metaniilihaposta johdetut diatsoniumsuolat ovat heikosti veteen liukenevia.

Diatsoniumsuolat vapauttavat hyvin herkästi typpikaasua, joka on yksi parhaimmista lähtevistä ryhmistä nukleofiilisissä substituutioissa ja aromaattisissa nukleofiilisissä substituutioissa ja voidaan korvata lähes millä tahansa muulla nukleofiilillä. Tyypillisiä korvaavia ryhmiä ovat kloridi-, bromidi-, jodidi- ja syanidi-ionit, jolloin ionin lähteenä käytetään kupari(I)suolaa, ja vetyä, jonka lähteenä käytetään tyypillisesti fosforihappoa.

Toinen tärkeä reaktio on niin kutsuttu diatsokytkentä. Siinä diatsoniumsuola reagoi aromaattisen orgaanisen yhdisteen kanssa elektrofiilisella aromaattisella substituutiolla muodostaen atsoyhdisteen, joita käytetään tyypillisesti väriaineina.
:

## Valmistus
Diatsoniumsuoloja valmistetaan diatsotiointireaktiolla amiineista typpihapokkeen avulla käyttäen happona tyypillisesti suolahappoa. Reaktio suoritetaan matalassa, tyypillisesti noin 5&nbsp;°C lämpötilassa. Näin saadaan diatsoniumklorideja, joista voidaan valmistaa muita diatsoniumsuoloja. Diatsoniumklorosinkaatteja saadaan diatsoniumkloridista lisäämällä vesiliuokseen sinkkikloridia ja natriumkloridia, jolloin tetraklorosinkaattisuola kiteytyy. Diatsoniumvetysulfaatteja valmistetaan lisäämällä diatsoniumkloridiliuokseen natriumvetysulfaattia ja diatsoniumtetrafluoroboraatteja lisäämällä liuokseen natriumtetrafluoroboraattia, jolloin ne kiteytyvät.

## Lähteet
Aleksandar Malenko

**Aleksandar Malenko** (; s. 20. tammikuuta 1979 Ohrid) on pohjoismakedonialainen entinen uimari. Hän jäi vuoden 1996 kesäolympialaisissa Atlantassa 23. sijalle miesten 200 metrin perhosuinnissa ja 24. sijalle 400 metrin sekauinnissa. Vuoden 2004 kesäolympialaisissa Ateenassa Malenko jäi 200 metrin vapaauinnissa Algerian Mahrez Mebarekin kanssa jakamalleen 35. sijalle.

## Lähteet
Johannes Suhola

**Johannes Suhola**  (synt. **Smirnov**, 5. marraskuuta 1908 Salmi – 2. syyskuuta 1984 Kuopio) oli suomalainen rovasti. Hän toimi ortodoksisen pappisseminaarin opettajana vuodesta 1935 ja oli sen rehtori vuodesta 1942. Suhola oli myös Ortodoksisten Nuorten Liiton puheenjohtaja 1943–1957.

## Julkaisuja
**Askeesi ja sen ilmenemismuodot Valamossa*, 1936
**Suomen kreikkalaiskatolisen pappisseminaarin vaiheita 1918–1948* teoksessa *Suomen kreikkalaiskatolinen pappisseminaari*, 1948

## Lähteet
Nick Dempsey

**Nicholas Charles ”Nick” Dempsey** (s. 13. elokuuta 1980 Norwich) on brittiläinen kilpapurjehtija. Hän sai purjelaudalla hopeaa kesäolympialaisissa 2012 Lontoossa ja 2016 Riossa sekä pronssia 2004 Ateenassa. Lisäksi hän sijoittui neljänneksi Pekingissä 2008 ja 16:nneksi Sydneyssä 2000. 

Dempsey on ollut naimisissa purjehtija Sarah Aytonin kanssa.

## Lähteet
Suunta

**Suunta** oli vuosina 1919–1925 ilmestynyt poliittinen viikkolehti, jonka taustalla vaikuttivat entiset itsenäisyysaktivistit. Lehden päätoimittajia olivat Yrjö Ruutu 1919, Kai Donner 1920–1922 ja Eino Tikkanen 1922–1925. Sen teema oli Suomen itsenäisyyden säilyttämisen edellytykset ja siinä keskeisenä luja puolustustahto.

## Lähteet

## Aiheesta muualla
* Suunta-lehden vuosikerrat 1919-1925 digitoituna Kansalliskirjastossa
Rust n’ Rage

**Rust n’ Rage** on vuonna 2009 perustettu suomalainen glam metal -yhtye. 

Esikoisalbuminsa se julkaisi vuonna 2013. *Showdown* -niminen levy sai arvostelijoilta pääosin myönteisen vastaanoton. Yhtyeen musiikissa on glamin lisäksi kuultavissa vaikutteita muun muassa Judas Priestiltä sekä 1980-luvun vaihteen brittiläisiltä NWOBHM-yhtyeiltä.

## Diskografia
**[[Showdown (albumi)|Showdown]]* (2013)
**[[Tales from the Wasteland]]* (2018)
**[[One for the Road (Rust n’ Ragen albumi)|One for the Road]]* (2022)

## Lähteet

## Aiheesta muualla
*Rust n' Rage Facebookissa